kardosdrur/scandi-wiki huggingface dataset:
Spil Dansk Dagen

Spil Dansk Dagen er et initiativ til fremme af dansk musik. Initiativet blev taget af KODA, og dagen blev første gang afholdt i 30. november 2001. Dagen blev en succes, og den er gentaget hvert år siden. Dagen for afholdelsen er endt med at blive den sidste torsdag i oktober hvert år.

Arrangementet
En lang række af musik- og kulturlivets organisationer er gået sammen om at sætte fokus på musik skabt af danske musikere, komponister og sangskrivere. 

Tanken er, at den danske befolkning (i hvert fald) den dag om året præsenteres for en bred vifte og mangfoldighed af dansk musik. Der bliver derfor afholdt en lang række koncerter, andre arrangementer og fællessang med dansk musik som tema, lige som flere radio- og tv-stationer, blandt andet DR, støtter sagen ved udelukkende at spille dansk musik. Der er koncerter på spillesteder, musikhuse, i kirker, på biblioteker, virksomheder, hospitaler, fængsler, musikskoler, højskoler, efterskoler, folkeskoler, plejehjem, restauranter, butikker og på gader og stræder. Spil Dansk Dagen er også en lang række helt særlige musikarrangementer, som finder sted på unikke steder, hvor der er sat fokus på særlige kunstneriske værker, nye sammensætninger af musikere og publikum og udnyttelsen af nye teknologier. 

Spil Dansk Dagen er musiklivets årlige festdag, og er den største danske musik-event, som med flest arrangementer på én dag når ud til flest forskellige mennesker og steder over hele Danmark og Sydslesvig.

Spil Dansk Dagen er for alle aldre og alle genrer, og der er medvirken af både professionelle og amatører. Spil Dansk Dagen er også et musikalsk møde på tværs af aldre, genrer, sprog og i et et møde mellem det folkelige og det elitære.

Der kan synges på alverdens sprog, blot musikken er skabt og produceret af danske musikere, komponister og sangskrivere. 

Blandt de aktiviteter, der foregår på Spil Dansk Dagen, kan nævnes:

Valg af Årets Danske Sang, en konkurrence, som alle kan indsende bidrag til.
Valg af Årets Danske Børnesang, en konkurrence svarende til Årets Danske Sang, men med bidrag målrettet mod børn.
Fællessangen, som er et landsdækkende arrangement med udgangspunkt i en radioudsendelse fra DR, hvor skoler, arbejdspladser, familier osv. opfordres til sammen at synge med på de spillede sange.

I 2009 var der ca. 1.000 musikarrangementer over hele Danmark og Sydslesvig på Spil Dansk Dagen.

I 2010 fejrede Spil Dansk Dagen sit 10 års jubilæum.

I 2013 markeredes Spil Dansk Dagen ved, at P4 kårede den bedste danske sang fra de sidste 25 år, mens P3 kårede det bedste danske album.

Historie
Første gang, Spil Dansk Dagen blev afholdt, var i 2001, og med DR som markant formidler af budskabet blev der stor opmærksomhed om dagen, så det blev mere end bare en éngangsforestilling.

2001: 30. november
2002: 31. oktober
2003: 30. oktober
2004: 28. oktober
2005: 27. oktober
2006: 26. oktober
2007: 25. oktober
2008: 30. oktober
2009: 29. oktober
2010: 28. oktober
2011: 27. oktober
2012: 25. oktober
2013: 31. oktober
2014: 30. oktober
2015: 29. oktober
2016: 3. november

Eksterne henvisninger
Spil Dansk Dagens hjemmeside

Musikarrangementer
George Horace Gallup

George Horace Gallup (født 18. november 1901, død 26. juli 1984) var en amerikansk statistiker, der konstruerede Gallup-undersøgelsen, en ofte anvendt statistisk indsamlingsmetode til at måle den offentlige mening med.

I 1958 samlede Gallup alle sine opinionsundersøgelsesaktiviteter i, hvad der blev kendt som The Gallup Organization.

Han døde af et hjertestop i Schweiz. Han er begravet på Princetons kirkegård.

Erhvervsfolk fra USA
Personer døde af hjertestop
Ernst Ludwig Kirchner

Ernst Ludwig Kirchner (6. maj 1880 – 15. juni 1938) var en tysk ekspressionistisk maler og en af grundlæggerne af den tyske kunstnergruppe Die Brücke (Broen). Hans kunst blev stemplet som entartet af nationalsocialisterne og mere end 600 af hans værker forsvandt fra tyske museer.

Kirchner påbegyndte arkitektstudiet i Dresden på Technische Universität Dresden, men afbrød studiet i to semestre i 1903 for at studere hos maleren Wilhelm von Debschitz og billedhuggeren Hermann Obrist i München. I München oplevede han at se en udstilling med værker af bl.a. Vasilij Kandinskij, George Grosz, Georges Seurat og Paul Signac. Efter et par år i München vendte han tilbage til Dresden for at studere videre. 

Efter arkitektstudiet i 1905 helligede han sig billedkunsten. I juni 1905 stiftede han kunstnergruppen Die Brücke sammen med studiekammeraterne fra arkitektskolen Erich Heckel og Karl Schmidt-Rottluff.

Kirchner var plaget af en depression og begik selvmord i 1938.

Referencer

Eksterne henvisninger 
 Ernst Ludwig Kirchner - Die Retrospektive 

Malere fra Tyskland
Kunstnere der har begået selvmord
Tyskere i 1800-tallet
Tyskere i 1900-tallet
Jødeforfølgelser

Jødeforfølgelser har fundet sted siden antikken. I 70 e. Kr. blev jøderne fordrevet fra deres land af romerne og Templet ødelagdes. Forfølgelserne fortsatte under diasporaen i middelalderens Europa og frem til i dag. Fra 1933 til 1945 var der systematiske jødeforfølgelser i Tyskland (Det Tredje Rige), som sidenhen er blevet kendt som Holocaust.

Jødeforfølgelser i Europa 

Det kristne middelalder-Europa så jøder som et fremmedelement, der repræsenterede en anden religion. Kirken, og dermed det meste af middelalderens samfund, gav ikke sjældent jøderne skylden for mange ulykker: Jøderne blev beskyldt for at være skyld i Jesus' død, jøderne anklagedes for at have myrdet kristne børn, og jøderne blev beskyldt for at forårsage naturkatastrofer. Da Pesten brød ud i 1348, blev jøderne også beskyldt for at have forårsaget Pesten. Dette førte ofte til pogromer:

11.-12. årh.: Massemord på jøder i Rheinlandet samt korstogsriddernes forfølgelse af jøder.

1215: Jøder i Europa bliver tvunget til at bære særligt tøj eller mærker.

1290: Jøder fordrives fra England.

1306: Jøder udvises af Frankrig.

1492: Jøder udvises af Spanien – medmindre de lader sig døbe.

1648: Nedslagtning af jøder i det nuværende Polen og Ukraine.

1711: Visse københavnere mente, at jøderne havde forgiftet brøndene i København.

1800-tallet: Den jødiske emancipation (frigørelse) i Tyskland, Danmark og andre vesteuropæiske lande.

1813: Den litterære Jødefejde i Danmark udbryder ved Thomas Thaarups oversættelse af det tyske antisemitiske skrift Moses og Jesus.

1819: I september udbrød Jødefejden i København, og her oplevede man for første gang et egentligt jødehad, der kom fra Tyskland. Det var antisemitiske optøjer og overgreb på danske jøder på grund af den politisk-økonomiske krise efter Napoleonskrigene og den dårlige økonomi i foråret og sommeren 1819. Urolighederne varede i ca. to uger med overfald på jøder og hærværk mod jødiske forretninger. De spredte sig til flere byer på Sjælland og til Odense, mens der i Jylland ikke forekom overgreb på jøder.

1881: Pogromer i Rusland efter mordet på zar Alexander 2. af Rusland. Nogle tusinde russiske jøder flygtede til Vesteuropa. Nogle få til Danmark.

1903-1919: Pogromer i Østeuropa. Hundredetusindvis af jøder flygtede til Vesteuropa og Nordamerika. Nogle få tusinde af disse flygtede til Danmark og bosatte sig her.

Jødeforfølgelsen i Europe kulminerede med Holocaust fra 1933 til 1945 hvor seks millioner jøder fra Tyskland og tysk-kontrollerede områder blev slået ihjel. Men også i senere tid er der sket jødeforfølgelser, for eksempel efter Seksdageskrigen, krigen mellem Israel og Egypten, Syrien og Jordan i 1967, hvor det i en årrække blev problematisk at være jøde bl.a. i Polen. Staten førte en kampagne mod jøder, og de blev beskyldt for at være zionister. Mange mistede deres job og flygtede ud af landet.

Se også 
 Antisemitisme
 Holocaust
 Pogrom
 Religiøs forfølgelse
 Kristenforfølgelse

Reference 
The Cambridge history of Judaism (1984), W. D. Davies, Louis Finkelstein (ed.), LinkCambridge: Cambridge University Press.

Jødedom
Horsens IC

Horsens Idræts Club Basketball (forkortet Horsens IC eller HIC Basket) er en professionel basketballklub hjemmehørende i Horsens med både en amatørafdeling (med fokus på bredden) samt en eliteafdeling, der i 2016/17-sæsonen spiller i Basketligaen. Eliteholdet afvikler deres hjemmebanekampe i Forum Horsens.

Historie 
Horsens Idræts Club blev grundlagt i år 1978 af tidligere formand Lennart Jensen. I 1990 blev oprykningen til Basketligaen en realitet. Her har klubben, som den eneste af de nuværende hold i Basketligaen befundet sig lige siden.

Den første store triumf fandt sted i 1992, hvor klubben sikrede sig sit første danske mesterskab. I dag kan HIC bryste sig af i alt 6 danske mesterskaber. Seneste danske mesterskab blev vundet i 2016 foran 3388 tilskuere hjemme i Forum Horsens, som var ny tilskuererekord. 

I pokaltuneringen har klubben ligeledes stolte traditioner, hvor det i alt er blevet til 4 Pokalmesterskaber. Seneste pokaltriumf var i sæsonen 2018-19 på hjemmebane i Forum Horsens.

HIC er i dag en etableret basketballklub, som medlemsmæssigt er blandt de største klubber i Jylland. HIC blev 1996 opdelt i to klubber – en elite og en bredde.

Breddeafdelingen består af ungdomsholdene til og med 2. division for damer. HIC's bredde består af en selvstændig bestyrelse, som har haft Randi Brandstrup som formand igennem de første mange år. Hanne Reinholt har taget over nu og prøver at løfte opgaven efter Randi. Eliteafdelingen består derimod af holdet i den bedste danske basketballrække, Basketligaen. Breddeafdelingen holder til i Forum Horsens sammen med resten af eliteafdelingen.

Titler

Danmarksmesterskabet 
 Vinder (6): 1992, 1994, 1998, 2006, 2015, 2016.
 Sølv (4): 1991, 2000, 2004, 2017. 
 Bronze (7): 1993, 1996, 1999, 2007, 2011, 2013, 2014.

Pokalturneringen 
 Vinder (4): 1993, 1996, 2015, 2019.
 Sølv (9): 1992, 1994, 1998, 1999, 2004, 2008, 2016, 2017, 2020.

Basketligaen Awards 
BL Most Valuable Player Award
 Skyler Bowlin - 2014/15.
 Darko Jukic - 2012/13.
 Eric Bell - 2004/05.
BL Defensive Player of the Year Award
 Baye Keita - 2014/15.
BL Coach of the Year Award
 Arnel Dedic - 2012/13, 2014/15.
BL Young Player of the Year Award
 Frederik Rungby - 2012/13.
BL Finals MVP Award
 Brian Fitzpatrick - 2014/15.
 Nimrod Hilliard IV - 2015/16

Placeringer 
HIC's slutplaceringer siden 1991:

Førsteholdstruppen 
HIC's trup i 2015/16-sæsonen:

Trænerstab 
 Head Coach: Vedran Borovcanin 
 Assistant Coach: Ignacio Munoz 
 Assistant Coach: Sonny Madsen

Administration 
 Formand: Lennart Jensen
 Sportschef: Dennis Nielsen

Hall of Fame 
Steffen Reinholt

Lennart Jensen

Tilskuerstatestik på hjemmebane

Eksterne kilder/henvisninger 
 HIC eliteafdelings officielle hjemmeside
 HIC's klubprofil på basketligaen.dk 
 HIC's klubprofil på eurobasket.com
 HIC TV

Noter 

Basketballklubber i Danmark
IC
Etableret i 1978
Elsba

Elsba er et pigenavn. Det er et ualmindeligt navn i Danmark, men bl.a. på Færøerne er det et forholdsvist almindeligt navn, dér staves det dog ofte med p.

Pigenavne
Seek & Destroy

Seek and Destroy er det niende nummer på Metallicas album Kill 'Em All fra 1983. Den er skrevet af James Hetfield og Lars Ulrich. Sangen er jævnligt blevet spillet ved koncerter siden dens debut i 1982.

Sangen blev en fanfavorit og har været spillet til stort set alle Metallica koncerter siden de startede. Nogle gange er den blevet spillet som afslutningsnummer til deres liveoptrædener, med James Hetfield der ofte får publikum til at synge med på linjen "Seek & Destroy".

Sangen handler om trangen til at dræbe. Teksten kan måske tolkes som at det er ikke forkert at dræbe men det er en hævn mod nogle der virkelig fortjente det.

En optræden med Cliff Burton på bas i 1985 er at finde på DVD'en Cliff 'Em All. Nyere liveversioner kan findes på Live Shit boxsettet og Cunning Stunts DVD'en.

Seek & Destroy findes også på B-siden af Jump In The Fire maxi-singlen sammen med Phantom Lord, der tilsyneladende skulle være en live udgave, men det er studieindspilninger hvor der er lagt falsk publikum-støj på.

Kirk Hammett har siden indrømmet og undskyldet den upassende tone i strengbendet der er 3:46 minutter inde i sangen under soloen, som faktisk er en fejl.

Eksterne henvisninger
 Seek and Destroy sangtekst 

Metallica-sange
Risinge

Risinge nævnes første gang i 1526. Risinge var krongods til 1661, da gården blev købt af Jens Madsen. Fra 1759 til 1823 hørte gården sammen med Rørbæk. Gården ligger i Flødstrup Sogn, Vindinge Herred, Ullerslev Kommune. Hovedbygningen er opført i 1750 og til – ombygget i 1795-1857-1859-1903-1934. Det markante tårn er påbygget af arkitekt Anton Rosen i 1903.

Herregården blev fredet i 1989.

Risinge Gods er på 349 hektar med Kissendrupgård og Rørbæk Skov

Risinge Gods er fra efteråret 2013 nyistandsat og udlejes nu som ferie- eller oplevelsesbolig for kortere perioder.

Ejere af Risinge 

 (1526-1661) Kronen
 (1661-1689) Jens Madsen
 (1689-1705) Thomas Købke
 (1705-1722) Poul Pedersen Bagger
 (1722-1727) Pernille Thomasdatter Købke gift Bagger
 (1727-1758) Hugo Praëms
 (1758-1759) Enke Fru Praëms
 (1759-1762) Maltha Ulrich Engelsted 
 (1762-1786) Elisabeth Birgitte Lund gift Engelsted
 (1786-1820) Otto Jacob Engelsted
 (1820-1821) Marianna Catrina Elisabeth Wederkinch gift Engelsted
 (1821-1823) Jens Engelsted
 (1823-1827) Jørgen Petersen Kejrup
 (1827-1844) Christian Frederik Fog
 (1844-1873) Birgitte Cathrine Larsen gift Fog
 (1873-1900) Lars Fog
 (1900-1902) I. I. Larsen A/S / Rasmus Kattrup
 (1902-1927) Rasmus Kattrup
 (1927-1929) Rasmus Kattrups dødsbo
 (1929-1945) Oluf baron Bille-Brahe
 (1945-1977) Jørgen Christian baron Bille-Brahe
 (1977-) Torben Oluf Christian Preben baron Bille-Brahe
(2018-) Charlotte Bille-Hasselstrøm

Eksterne henvisninger 

 Risinge Gods

Herregårde i Nyborg Kommune
Herregårde i Svendborg Amt
Fredede slotte og herregårde i Danmark
Fredede bygninger, konstruktioner og anlæg i Nyborg Kommune
Robert Wadlow

Robert Pershing Wadlow (født 22. februar 1918 i Alton, død 15. juli 1940 i Manistee) er berømt for at være den højeste mand nogensinde, da han ved sit livs sidste måling havde en højde på 272 cm.

To af konsekvenserne ved at være verdens højeste mand var et dårligt blodomløb og en ringe følesans.

Som 18-årig slog Wadlow den tidligere rekord på 246 cm, som blev sat af ireren Patrick Cotter O'Brien i 1806.

Barndom 
Wadlow vægt ved fødslen var 3.850 gram. Først i en alder af to år begyndte Robert at vokse i ekstremt tempo.

Wadlow blev født i Alton, Illinois, USA kl. 06:30 af Addie og Harold Wadlow. Wadlow var den ældste af fem børn. Alle Wadlows søskende havde normal vægt og højde gennem hele livet.

Wadlow blev undersøgt adskillige gange i sit liv. Som tolvårig fandt lægerne ud af, at Roberts handicap skyldtes, at han havde en overaktiv hypofyse - kirtlen, hvor menneskets  væksthormon, somatotropin, bliver produceret.

Voksne liv 
Det var ifølge Wadlow særdeles hårdt at være verdens højeste mand. Alligevel forsøgte han og hans familie at leve så normalt et liv som muligt. Wadlow samlede på frimærker og yndede at fotografere.

Når Robert gik på gaden, blev han ofte sparket til, idet mange børn troede, at han gik på stylter. Han kunne ikke tage med bussen, toget eller flyet eller sætte sig ned på almindelige stole.

Idet Robert voksede ekstremt meget i højden, fulgte andre kropsdele trop. Hans hænder målte 32,2 cm fra håndleddet til langefingerens spids. Hans fødder var 47 cm lange, hvilket betød, at Wadlow brugte størrelse 71 i sko. Skoene blev speciallavet af International Shoe Company og kostede 100$ parret. Da Robert fyldte tyve, tilbød firmaet at lave hans sko gratis, hvis han til gengæld reklamerede for firmaet.

Set bort fra de vanskeligheder, der kom med at være verdens højeste mand, levede Wadlow en sund og rask tilværelse. Dog betød hans ringe følesans i benene, at han ofte opdagede sår og vabler meget sent.

Død og begravelse 
I juli 1940 fik Wadlow en bøjle, som skulle støtte hans ankler. Bøjlen passede imidlertidig ikke og skabte en betændt vabel på Wadlows højre ankel. Da han endelig opdagede vablen, var det for sent, og Wadlow døde som følge deraf af en blodforgiftning.

Wadlow døde stilfærdigt kl. 01:30 den 15. juli 1940.

Wadlows 3,28 meter lange kiste blev - af tolv mænd - bragt ud til Oakwood-kirkegården i Wadlows fødeby, Alton. Alton var i sorg over tabet, hvorfor alle butikker og kontorer lukkede den dag. Flere end 40.000 skrev i kondolencebogen. Familien Wadlow destruerede mange af Wadlows ejendele efter hans død for at undgå, at samlere begyndte at udstille hans ting.

Referencer

Eksterne henvisninger 

 Tallest man ever på Guinness Rekordbogs website
 

Personer fra USA
Meishu

Meishu er en danskudviklet Kung Fu stilart.
Den er udviklet af Rene Jespersen 8. dan (f. 1963, Danmark), med udgangspunkt i stilarten Shaolin Kung Fu.

Meishu betyder "kunst" – Kung Fu betyder "hårdt arbejde" eller "at arbejde hårdt" – Meishu Kung Fu har derfor en direkte oversættelse: 
"Kunsten ved hårdt arbejde."

Meishu systemet 
I systemet indgår teknikker som
 Tranen (He Xing)
 Ørnen (Yin Xing)
 Tigeren (Hu Xing)
 Slangen (She Xing)
 Knæleren (Tang Lang)
 Long Fist (Chang-Chuang)
 Fuldeteknikken (Zui Quan)
Alle fra Shaolin. Endvidere er der Wing-Chun, Kickboxing, Judo og Ju-jutsu inkorporeret i systemet, som har eksisteret siden 1985.

Kampsport
Abdul-Salam al-Majali

Abdul-Salam al-Majali (født 18. februar 1925, død 3. januar 2023) var Jordans ministerpræsident 1993-1995 og 1997-1998. Han underskrev 26. oktober 1994 en fredsaftale med Israel og afsluttede dermed 46 års krigstilstand.

Referencer 

Personer fra Jordan
Jordans premierministre
Ophicleide

En ophicleide (gr.  ophis, "slange" &  kleis, "nøgle") er et gammelt musikinstrument, der i de fleste symfoniorkestre i dag er erstattet af tubaen.

Instrumentet blev opfundet af den parisiske opfinder Halary (Halari) i 1817 og patenteret i 1821, Ophicleiden er et dybt klingende instrument, som blev brugt i symfoniorkestere og hornorkestere. I en æra, hvor komponister krævede en lavere stemme til at supplere basuner og hvor stempelventiler var på et primitivt stadium, anvender ophicleiden klapper ligesom klarinet og obo, men på omvendt vis: klapperne er alle lukkede, og man åbner en klap, når et af instrumentets håndtag trykkes ned. Udøvende kunstnere såsom den engelske virtuos Samuel Hughes og Royal Italian Operas (Covent Garden) J. H. Guilmartin fortsatte med at anvende instrumentet så sent som i 1890'erne, men en større fabrikation ophørte i det første årti af det 20. århundrede.

Komponister som Berlioz, Meyebeer, Mendelsohn og Wagner skrev alle for ophicleide, det blev for eksempel anvendt i Berlioz’ Symphonie Fantastique til at give Dies Irae-temaet en særlig dyster klang. Nutildags bruger man overvejende tubaer i stedet for ophicleide.

Eksterne henvisninger 

Blæseinstrumenter
Ejsing

Ejsing er en landsby i det nordlige Vestjylland med , beliggende i Ejsing Sogn ca. 12 kilometer nordøst for Struer.

Landsbyen er blandt andet kendt for Ejsing Kirke, som er en af Danmarks største landsbykirker. Ejsing ligger i Holstebro Kommune og hører til Region Midtjylland.

Se også 
 Ejsing Sogn

Kilder 

Byer i Holstebro Kommune
Bengalsk tiger

Den bengalske tiger lever i landene Indien, Nepal, Bhutan, Myanmar og Bangladesh. Det anslås, at der kun er mellem 3.200 og 4.500 bengalske tigre tilbage i naturen. Hvoraf ca. halvdelen lever i Indien.
En bengalsk hantiger vejer normalt mellem 200 og 295 kg, og en hun vejer normalt mellem 120 og 180 kg. Men de kan blive større; en bengalsk tiger, der blev skudt i 1967, var 3,3 meter lang og vejede næsten 390 kg.

Gylden tiger 
I efteråret 2010 blev der i ZOOPARK i Næstved født den sjældne farvevariation af den bengalske tiger, en Golden Tabby Tiger (Gylden tiger); Denne tiger er lysere end normalt, med sin gyldne pels og rødlige/karamelfarvede striber. Der findes under 30 af disse på verdensplan.

I maj 2012 fik ZOOPARK i Næstved tre tigerunger, hvoraf to af dem var golden tabbys.

Kilder og eksterne henvisninger

Dyr fra Sydasien
Tigre
Indokinesisk tiger

Den indokinesiske tiger (Panthera tigris corbetti) lever i landene Cambodja, Kina, Laos, Myanmar, Thailand og Vietnam. Der anslås officielt samlet at være omkring 350 indokinesiske tigre tilbage i naturen, men det reelle antal er måske kun nær 200.

Den indokinesiske tiger er på størrelse med løven. Hannen vejer mellem 150 og 190 kg, og hunnen vejer mellem 110 og 140 kg.

Referencer 

Tigre
Dyr fra Sydøstasien
Truede dyrearter
Malaysisk tiger

Den malaysiske tiger (latin: Panthera tigris jacksoni) lever kun i det sydlige Malaysia. Den blev først anerkendt som en underart i 2004. Den ligner den indokinesiske tiger. Der er kun mellem 600 og 800 malaysiske tigere tilbage i naturen.

Tigre
Truede dyrearter
Sumatratiger

Sumatratigeren (Panthera tigris sumatrae) lever kun på den indonesiske ø Sumatra. Det anslås, at der kun er mellem 400 og 500 tilbage i naturen. De lever næsten alle sammen i én af øens 5 nationalparker.
Sumatratigeren er den mindste af tigrene. Hannen vejer mellem 100 og 130 kg, og hunnen vejer mellem 70 og 90 kg. Den er en af de tigre der har svømmehud.

I Danmark kan Sumatratigeren ses i Aalborg Zoo og Ree Park Safari

Tigre
Truede dyrearter
Grænse

En grænse er en politisk fastlagt geografisk adskillelse mellem selvstændige stater – eller subnationale administrative enheder, eksempelvis regioner og kommuner.

Grænser kan medføre opretholdelsen af bufferzoner. Nogle grænser er helt eller delvist kontrolleret – og nogle kan kun legalt krydses på bestemte steder.

I ældre tid var mange grænser ikke klart definerede linjer, men var neutrale zoner kaldet grænseland. I moderne tider er grænselandsconceptet erstattet af klart definerede og markerede grænser.

I grænsekontrolsøjemed er lufthavne og havne også at regne som grænser. De fleste lande har en form for grænsekontrol for at hindre eller begrænse en strøm af mennesker, dyr, planter og varer ind og ud af en stat. Ved international lov har hvert land ret til at definere de betingelser, et menneske skal opfylde for at kunne krydse en grænse legalt.

For at krydse en grænse kræver en grænsemyndighed forevisning af f.eks. pas, visa og/eller andre identitetspapirer. For at blive eller arbejde i et fremmed land, kan specielle immigrationspapirer kræves af landets myndigheder.

Det at importere varer over en grænse kan forudsætte betaling af f.eks. told og skat, som typisk bliver opkrævet af toldere. Dyr (og nogle gange mennesker), som krydser en grænse, kan kræves at blive holdt i karantæne pga. eksotiske eller smitsomme sygdomme.

Se også 
 Grænsesten
 Gråzone
 Demarkationszone
 Demarkationslinje
 Demilitariseret zone
 Ingenmandsland
Vietnambevægelsen

Vietnambevægelsen opponerede imod Vietnam-krigen, holdt blandt andet flere demonstrationer på Dag Hammarskjölds Allé foran den amerikanske ambasade. Af fremtrædende medlemmer kan bl.a. nævnes Ebbe Kløvedal Reich. Vietnam-bevægelsen var faktisk en fortsættelse af Kampagnen mod Atomvåben, der led en stille død omkring 1967. Vietnambevægelsen havde en opstartsperiode fra 1965 til 1966, bevægelsen slutter omkring 1976, hvor tilslutningen naturligt nok faldt på grund af Vietnam-krigens afslutning.

Se også 
davifo.dk Dansk-Vietnamesisk forening

Kilder/henvisninger 
 Vietnambevægelsen (Leksikon for det 21. århundrede)
 Vietnambevægelsen litteratur og fotos  (Dansk Vietnamesisk Forening)

Fredsbevægelser
Grænse (flertydig)

Grænse henviser til flere artikler:

 Grænse – en grænse er en adskillelse mellem selvstændige stater eller administrative enheder, eksempelvis regioner og kommuner.
 Grænsebegreb – eksempelvis en grænse for mulige erfaringer.
 Grænsegendarm – en person som bevogter en grænse.
 Grænse (matematik)